בשבוע האחרון, נרשמו והורגשו באזורנו מספר רעשי אדמה שהיו בדרגות נמוכות, אך לפי הערכות המומחים, תפקוד את אזורנו בקרוב רעידת אדמה שעשויה להיות חזקה ובעלת ממדים הרסניים. במקביל להיערכות בתחום חיזוק המבנים, במסגרת תמ”א 38, מתקיים בחיפה קורס ייחודי, המעלה את המודעות לחילוץ, טיפול בנפגעים והכי חשוב… הצלת חיים!
מתוך ההבנה, כי בעת אירוע רב נפגעים, גם אזרחים יכולים לסייע ולנוכח העובדה כי ברוב המקרים, האזרחים הם אלה שיהיו במקום האסון ראשונים, עוד בטרם הגעת כוחות החילוץ, מקיימת העירייה קורסי סע”ר [סיוע עצמי ראשוני], הקורס ניתן חינם לעובדי עירייה, בתי ספר (שכבת כיתות י) ומתנדבים מהקהילה. במסגרת ההכשרה מוכשרים הצוותים למתן מענה ראשוני, לסיוע וחילוץ נפגעים תחת הריסות.
קורסים אלה מובלים ע”י אנשי מקצוע בהם: מדריכים מקצועי של פקוד העורף ומד”א החל משנת 2014, עד כה הוסמכו מעל 400 עובדי עירייה שרובם מוצבים ועובדים בשכונות, מעל ל – 150 תושבים כמחלצים קלים וכ 2,500 נערים שהוכשרו בבתי הספר.
כל תושב שמעונין לעבור קורס סע”ר מוזמן לפנות לעירית חיפה או לחלופין לארגן קבוצה של מעל 30 תושבים ולפנות 3 ימים אחה”צ של 4 שעות למפגש. העירייה תקצה מקום וצוות ויעבירו הדרכה.
קורס סע”ר, הנו בעצם קורס הפונה לקהילה עצמה והתושבים, בהסתמך על כך שבעת רעידת אדמה, הם הראשונים להיות זמינים לפעולות החילוץ בשטח עד להגעת כוחות החירום, זמן שיכול לקחת גם כמה שעות. הקורס נותן כלים להתמודדות עם אירועי אסון בדגש על חשיבה יצירתית ואלתור כלים אשר נמצאים בסביבה היום יומית שלנו והפיכתם לכלי חילוץ, דגש נוסף אשר בא לידי ביטוי הוא “מכפיל כוח” כלומר כל אחד יכול לאסוף סביבו עוד עוברי אורח ומתנדבים וככה לעבוד בצורה הרבה יותר יעילה.
חברת מגן ניהול אסונות, עוסקת בתחום החילוץ והצלה מהריסות ומכשירה יחד עם פיקוד העורף בקורסי סע”ר. בזמני שגרה, החברה מדריכה, מקימה ומאמנת יחידות חילוץ ברמות שונות ובזמני חירום, היא מוציאה משלחות חילוץ לאזורי אסון בעולם כמו שהיה למשל בנפאל 2015, איטליה 2016, מקסיקו 2017. מדריכי החברה הם קציני ומפקדי יוצאי פיקוד העורף.
ניתן לראות הבדלים מהותיים בין מדינות שמתכוננות לחירום לבין מדינות שלא מוכנות, בעיקר בתגובת האוכלוסייה, שהיא, בסופו של דבר, זו שעושה את ההבדל בין מחולץ חי למת. ראיתי את ההבדלים האלה, כאשר הייתי במשלחות השונות לאחר אסונות בעולם. הקורס “מחלץ קל” עובר גם לתלמידי כיתות י’, כאשר במהלך השנה העבירה החברה למעלה מ-1,500 קורסים, לכיתות ברחבי חיפה והצפון לכלל המגזרים: חרדי, ערבי, דרוזי, בדואי, צ’רקסי, ויהודי.